钦定古今图书集成/理学汇编/学行典/第204卷 > 沈文亮
## 钦定古今图书集成/理学汇编/学行典/第204卷 > 沈文亮

按《松江府志》：“沈文亮，字星白。父镐，以苦学成瘵，将不
起。文亮发才覆额，哀号祷天，愿以身代。时有碧云岩
供观音大士，病者乞杨枝水施之，乃步拜乞灵，若闻
室中语曰：‘父病深矣，岂勺水可救？惟臂血足疗耳’。于
是夜藏薙发刀，刺臂血投糜中以进，病始瘥，翁不知
也。又尝侍翁试留都，比归，大风陡作，舟几覆，文亮拥”
翁泣祷得免。众皆以为“孝感”云。